حضرت مولانا عبد القیوم چترالی صاحب رحمہ اللہ

نام ونسب:

محمد عبد القیوبن مفتی عبد اللہ بن مولانا محمد باز بن حضرت میر بن ملا میر۔

تاریخ  ومقام پیدائش:

آپ سن 1920ء  کو  ضلع چترال میں تحصیل دروش گاؤں اسیر دور میں پیدا ہوئے۔

تعلیمی مراحل:

آپ نےابتدائی تعلیم اپنے والد  سے حاصل کر نے کے بعد تشریف لے کر وہی پر "گڑی میر احمد شاہ" جہاں حضرت بنو ری رحمہ اللہ مقیم تھےان کی زیر نگرانی کچھ اسباق پڑھنے کے بعد بھاولنگر تشریف لے گئے اور وہاں پر درجہ خامسہ تک کے کتابیں پڑھیں پھر اسکے بعد کراچی تشریف لے گئے اور باقی اسباق کی تکمیل  کرکے ملک کے مشہور عظیم دینی درسگاہ جامعۃ العلوم الاسلامیہ سے سن 1956ء میں فراغت سعادت حاصل کی۔

مشہور اساتذہ:

(1)محد ث العصر حضرت مولانا سید یو سف بنوری رحمہ اللہ، (2)حضرت مولانا فضل محمد سواتی رحمہ اللہ، (3)حجرت مولانا لطف اللہ رحمہ اللہ، (4)حضرت مولانا نافع گل رحمہ اللہ، (5)مفتی اعظم پاکستان حضرت مولانا مفتی ولی حسن ٹونکی رحمہ اللہ، (6)حضرت مولانا محمد ادریس میرٹھی رحمہ اللہ، (7)حضرت مولانا ایوب بنوری رحمہ اللہ، (8)حضرت مولانا نیاز محمد رحمہ اللہ۔۔

تدریسی عرصہ وخدمات:

آپ  کی فراغت کے بعد جامعہ ہی میں تقرری ہوئی اور مرتے دم تک تدریسی خدمات سرانجام دیتے برہے ۔ اور اسکے ساتھ ساتھ حضرت مولانا مصباح اللہ شاہ صاحب کی وفات کے بعد سن 2003ء تک جامعہ کے ناظم تعلیمات بھی رہے ۔ اور اسکےت ساتھ نائب مہتمم بھی تھے۔

تاریخ وفات اور جائے تدفین:

آپ رحمہ اللہ جامعہ کے استاذ حضر ت مولانا محمد صاحب المعروف   بـ سواتی بابا اور مولانا مفتی محمد جمیل شہید رحمھما اللہ کی معیت  افریقہ کے سفر پر گئے ۔ سفر سے واپسی کے  بعد فالج کا حملہ ہوا ، اور چار سال کی طویل عرصہ صبر وتحمل کے ساتھ بستر علالت پر گزارنے کے بعد با لآخر 27 ربیع الاول سن 1428ھجری الموافق 16 اپریل سن 2007ء بروز پیر کو اس دار فانی سے رحلت کرگئے  ۔ اسی روز نماز عصر کے بعد نماز جنازہ   پڑھنے کے بعد شمسی قبرستان  حب ریور روڈ   کراچی میں سپرد خاک ہوگئے  رحمہ اللہ رحمۃ واسعۃ۔